
# Казанлылар балаларына Идрис, Айдан, Варис, Ольга, Таисия, Нәҗибә исемнәре кушкан

Узган атнада Татарстан башкаласында 383 бала туган.

Узган атнада, 10 нчы октябрьдән 16 нчы октябрьгә кадәр, Гражданлык хәле актларын теркәү хезмәтенең Казан бүлекләрендә 383 бала – 196 малай һәм 187 кыз тууы теркәлгән.


Туган вакытта иң кечкенә авырлыктагы бала 870 грамм булган, максималь авырлыктагысы – 4780 грамм, дип хәбәр иттеләр Казанның Гражданлык хәле актларын теркәү хезмәте идарәсендә.

Казанлылар үз балаларына кушкан иң популяр исемнәр: Арслан, Матвей, Әмир, Кәрим, Василиса, Кира, Варвара, Мария. Узган атнада яңа туган сабыйларга кушылган сирәк исемнәр: Идрис, Айдан, Варис, Ольга, Таисия, Нәҗибә.

Шул ук чорда шәһәрнең Гражданлык хәле актларын теркәү хезмәте бүлекләрендә 351 пар үзләренең гаиләләрен рәсмиләштергән.


kzn.ru

Следите за самым важным и интересным в Telegram-каналеТатмедиа

## Нет комментариев
Казанлылар балаларына Идрис, Айдан, Варис, Ольга, Таисия, Нәҗибә исемнәре кушкан